6. septembril 2013 esitatud hagi — Systran  versus  komisjon  
(Kohtuasi T-481/13)  
(2013/C 336/57)  
Kohtumenetluse keel: prantsuse  
Pooled  
Hageja:  Systran SA (Pariis, Prantsusmaa) (esindaja: advokaat J. 
Hoss)  
Kostja:  Euroopa Komisjon  
Nõuded  
Hageja palub Üldkohtul:  
— tühistada 5. juuli 2013. aasta ja 21. augusti 2013. aasta 
Euroopa Komisjoni otsused, teise võimalusena Euroopa 
Liidu otsused;  
— mõista kõik kohtukulud välja Euroopa Komisjonilt ja 
Euroopa Liidult.  
Väited ja peamised argumendid  
Hageja palub käesolevaga tühistada komisjoni otsused, millega 
viimane nõuab pärast Euroopa Kohtu 18. aprilli 2013. aasta 
otsust kohtuasjas C-103/11 P: komisjon  vs. Systran ja Systran 
Luxembourg (kohtulahendite kogumikus veel avaldamata) sisse 
tasandusintressid, millele lisanduvad viivitusintressid alates 19. 
augustist 2013 summalt, mida komisjon maksis hagejale kahju 
hüvitamiseks pärast Üldkohtu 16. detsembri 2010. aasta otsust 
kohtuasjas T-19/07: Systran ja Systran Luxembourg  vs.  
komisjon (EKL 2010, lk II-6083), mille Euroopa Kohus oma 
otsusega tühistas.  
Hagi põhjenduseks esitab hageja kolm väidet.  
1. Esimese väite kohaselt puudus komisjonil pädevus võtta 
vastu vaidlustatud otsused, kuivõrd komisjonil ei ole päde ­
vust määrata tasandusintresse iseendale, kuna selliseid 
intresse saab määrata üksnes kohus, kui nende eesmärk on 
hüvitada kahju, mis tuleneb ühe poole kohustuste täitmata 
jätmisest. Hageja väidab, et tasandusintresside määramine ei 
kuulu Euroopa Kohtu tehtava otsuse täitmise hulka.  
2. Teise väite kohaselt on rikutud Euroopa õiguse üldpõhimõt ­
teid nii intresside määramise kui alusetu rikastumise keelu 
üldpõhimõtte osas. Hageja väidab, et:  
— komisjon on rikkunud Euroopa õiguse üldpõhimõtet, 
ning teise võimalusena liikmesriikide ühist põhimõtet, 
mis puudutab iseendale tasandusintresside määramist, kui puudub igasugune kahju tekitanud asjaolu, mille 
eest võiks pidada vastutavaks hagejat;  
— komisjon on rikkunud alusetu rikastumise keelu 
üldpõhimõtet, pannes eraõiguslikule juriidilisele isikule 
kohustuse, mis ei ole aluslepingutes ette nähtud ja 
nähes intressisummade arvutamisega seoses igal juhul 
ette kindlasummalise intressi, mida suurendatakse 2 % 
inflatsiooniindeksi võrra.  
3. Kolmanda väite kohaselt on tegemist komisjoni poolt võimu 
kuritarvitamisega, kuna viimane ei saa tugineda tasandusint ­
resside tasumiseks ELTL artiklile 299, kui puudub õiguslik 
alus, mis talle sellise pädevuse annaks, ja kohtuotsus, mis 
kohustaks hagejat talle tasuma.  
16. septembril 2013 esitatud hagi — La Rioja Alta  versus  
Siseturu Ühtlustamise Amet — Aldi Einkauf (VIÑA 
ALBERDI)  
(Kohtuasi T-489/13)  
(2013/C 336/58)  
Hagiavalduse keel: hispaania  
Pooled  
Hageja:  La Rioja Alta, SA (Haro, Hispaania) (esindaja: advokaat F. 
Pérez Álvarez)  
Kostja:  Siseturu Ühtlustamise Amet (kaubamärgid ja tööstusdisai ­
nilahendused)  
Teine menetluspool apellatsioonikojas:  Aldi Einkauf GmbH & Co. 
OHG (Essen, Saksamaa)  
Nõuded  
Hageja palub Üldkohtul:  
— tühistada ühtlustamisameti neljanda apellatsioonikoja 9. juuli 
2013. aasta otsus asjas R 1190/2011-4;  
— tunnistada kehtivaks ühenduse kaubamärk nr 3 189 065 
„VIÑA ALBERDI” Nizza klassifikatsiooni klassi 33 kuuluvate 
järgmiste kaupade jaoks: „alkoholjoogid (välja arvatud õlu), 
välja arvatud Itaalia vein”;  
— mõista kohtukulud välja ühtlustamisametilt ja teistelt menet ­
luspooltelt.  
Väited ja peamised argumendid  
Kehtetuks tunnistamise taotluse esemeks olev registreeritud ühenduse 
kaubamärk:  sõnamärk „VIÑA ALBERDI” klassidesse 30, 32 ja 33 
kuuluvate kaupade jaoks — ühenduse kaubamärk nr 3 189 065ET 16.11.2013 Euroopa Liidu Teataja C 336/27